
טקסט הדף מנוקד




	כְּאִילּוּ קָדוֹשׁ שָׁרוּי בְּתוֹךְ מֵעָיו שֶׁנֶּאֱמַר בְּקִרְבְּךָ קָדוֹשׁ וְלֹא אָבוֹא בְּעִיר לָא קַשְׁיָא הָא דְּמָצֵי לְצַעוֹרֵי נַפְשֵׁיהּ הָא דְּלָא מָצֵי לְצַעוֹרֵי נַפְשֵׁיהּ רֵישׁ לָקִישׁ אָמַר נִקְרָא חָסִיד שֶׁנֶּאֱמַר גּוֹמֵל נַפְשׁוֹ אִישׁ חָסֶד וְעֹכֵר שְׁאֵרוֹ וְגוֹ' אָמַר רַב שֵׁשֶׁת הַאי בַּר בֵּי רַב דְּיָתֵיב בְּתַעֲנִיתָא לֵיכוֹל כַּלְבָּא לְשֵׁירוּתֵיהּ אָמַר רַב יִרְמְיָה בַּר אַבָּא אֵין תַּעֲנִית צִיבּוּר בְּבָבֶל אֶלָּא תִּשְׁעָה בְּאָב בִּלְבַד אָמַר רַב יִרְמְיָה בַּר אַבָּא אָמַר רֵישׁ לָקִישׁ אֵין תַּלְמִיד חָכָם רַשַּׁאי לֵישֵׁב בְּתַעֲנִית מִפְּנֵי שֶׁמְּמַעֵט בִּמְלֶאכֶת שָׁמַיִם אוֹכְלִין וְשׁוֹתִין מִשֶּׁחָשֵׁיכָה כּוּ' אָמַר רַבִּי זְעֵירָא אָמַר רַב הוּנָא יָחִיד שֶׁקִּיבֵּל עָלָיו תַּעֲנִית אֲפִילּוּ אָכַל וְשָׁתָה כׇּל הַלַּיְלָה לְמָחָר הוּא מִתְפַּלֵּל תְּפִילַּת תַּעֲנִית לָן בְּתַעֲנִיתוֹ אֵינוֹ מִתְפַּלֵּל שֶׁל תַּעֲנִית אָמַר רַב יוֹסֵף מַאי קָסָבַר רַב הוּנָא סְבִירָא לֵיהּ אֵין מִתְעַנִּין לְשָׁעוֹת אוֹ דִלְמָא מִתְעַנִּין לְשָׁעוֹת וְהַמִּתְעַנֶּה לְשָׁעוֹת אֵינוֹ מִתְפַּלֵּל תְּפִלַּת תַּעֲנִית אֲמַר לֵיהּ אַבָּיֵי לְעוֹלָם קָסָבַר רַב הוּנָא מִתְעַנִּין לְשָׁעוֹת וְהַמִּתְעַנֶּה לְשָׁעוֹת מִתְפַּלֵּל תְּפִלַּת תַּעֲנִית וְשָׁאנֵי הָכָא דְּאִיכָּא שָׁעוֹת דְּלֵילְיָא דְּלָא קַבֵּיל עֲלֵיהּ מֵעִיקָּרָא מָר עוּקְבָא אִיקְּלַע לְגִינְזַק בְּעוֹ מִינֵּיהּ מִתְעַנִּין לְשָׁעוֹת אוֹ אֵין מִתְעַנִּין לְשָׁעוֹת לָא הֲוָה בִּידֵיהּ קַנְקַנִּין שֶׁל נׇכְרִים אֲסוּרִין אוֹ מוּתָּרִין לָא הֲוָה בִּידֵיהּ בַּמֶּה שִׁימֵּשׁ מֹשֶׁה כׇּל שִׁבְעַת יְמֵי הַמִּלּוּאִים לָא הֲוָה בִּידֵיהּ אֲזַל וּשְׁאֵיל בֵּי מִדְרְשָׁא אֲמַרוּ לֵיהּ הִלְכְתָא מִתְעַנִּין לְשָׁעוֹת וּמִתְפַּלְּלִין תְּפִלַּת תַּעֲנִית וְהִלְכְתָא קַנְקַנִּין שֶׁל נׇכְרִים לְאַחַר שְׁנֵים עָשָׂר חֹדֶשׁ מוּתָּרִין בַּמֶּה שִׁימֵּשׁ מֹשֶׁה כׇּל שִׁבְעַת יְמֵי הַמִּלּוּאִים בְּחָלוּק לָבָן רַב כָּהֲנָא מַתְנֵי בְּחָלוּק לָבָן שֶׁאֵין לוֹ אִימְּרָא אָמַר רַב חִסְדָּא




רש"י




	כאילו קדוש שרוי בתוך מעיו. כאילו כל מעיו קדוש ואסור להכחישן דהכי משמע בקרבך קדוש כלומר דאסור להתענות בקרבך קדוש רישיה דקרא קדריש בשביל שקדוש שרוי בצער לא אבוא בעיר של מעלה עד שאבנה ירושלים של מטה ורמיזא בעלמא הוא: הא דמצי מצער נפשיה. שיכול לסבול התענית משבחו הקב''ה אבל מי שאינו יכול להתענות נקרא חוטא: נקרא חסיד. המתענה דכתיב גומל נפשו איש חסד מפריש עצמו ממאכל ומשתה כמו ביום הגמל את יצחק (בראשית כא) שברי''ר בלע''ז מפי מורי אי נמי גומל לשון תגמול שמשלים נפשו לקונו: ועוכר שארו. המתענה ומכחיש בשרו נקרא אכזר: שממעט במלאכת שמים. חלש הוא ואינו יכול ללמוד: שירותיה. סעודתו כלבא ליכול סעודתו ולכך המתענה אינו מועיל לו אלא כמי שמתענה מפני שאין לו מה יאכל: אין תענית צבור בבבל. לענין איסורי חומרי תענית אמר ר' ירמיה למילתיה שהיו נוהגין בו כעין אבילות שהיו אוכלין מבעוד יום ואסורין בנעילת הסנדל אלא תשעה באב בלבד: יחיד שקיבל עליו תענית. מאתמול הרי אני יושב בתענית למחר אפילו אכל ושתה כל הלילה עד עמוד השחר למחר מתפלל תפלת תענית עננו: לן בתעניתו. באותו תענית שקיבל עליו שלא אכל במוצאי תעניתו ולן כל אותו הלילה לשם תענית עד הבקר: למחר אין מתפלל תפלת תענית. אינו יכול להתפלל עננו קודם שיאכל כדי לצאת ידי חובת תענית של לילה אע''פ שהוא יום אחד כדכתיב (בראשית א) ויהי ערב ויהי בוקר יום אחד ולקמן מפרש ואזיל מאי קסבר רב הונא מאי טעמא אין מתפלל למחר עננו: והכי גרסינן מאי קסבר רב הונא מיסבר קסבר אין מתענין לשעות או דלמא קסבר מתענין לשעות והמתענה לשעות אינו מתפלל תפלת תענית אמר אביי לעולם קסבר מתענין לשעות (ומתפלל) תפלת תענית כו'. פירוש מאי קסבר רב הונא אין מתענין לשעות כלומר האי דקאמר למחר אין מתפלל תפלת תענית לכך אינו מתפלל דקבלת תענית זה אינו קבלה ואינו תענית כלל ואם רוצה לאכול ולסעוד בתוך התענית הרשות בידו דאין מקבלין תענית לשעות כגון זה שלא קיבל תענית של לילה זה מאתמול כדקתני לן בתעניתו דמשמע מאליו כשהחשיך ובא לסעוד עמד ולא אכל כלומר שהיה בדעתו לאכול עד שעבר מקצת הלילה שעה אחת או שתי שעות ואחר כך נמלך ולן בתעניתו או דלמא האי דקאמר רב הונא למחר אין מתפלל תפלת תענית לאו משום דאין מתענין לשעות דשם תענית עליו ואם רוצה לחזור בו ולטעום אחר שהתחיל בתענית אינו יכול אלא להכי אינו מתפלל תפלת תענית דסבר אין תענית של שעות חשוב וחמור כל כך שיהא צריך להתפלל עליו עננו: לעולם קסבר. בעלמא דמתענין לשעות והמתענה לשעות מתפלל תפלת תענית והכא מאי טעמא אין מתפלל תפלת תענית דשאני הכא היכא דהתענה אתמול ובלילה לן בתעניתו דלא קיבלה עילויה שלא קיבל עליו תענית זה בפני עצמו מאתמול כדרך שאר מתענין לשעות ואינו חשוב להתפלל עליו עננו: מר עוקבא איקלע לגינזק. גרסינן דאילו ר' עקיבא לא היה מסתפק לו הנך בעיי ועוד דבלשון ברייתא הוה משתעי ביה מעשה ברבי עקיבא כו' ולא בגמרא: קנקנים של חרס. שמכניסין בהן יין לקיום אסור להשתמש בהן: במה שימש משה. דאילו באהרן כתיב בגדי כהונה דכתיב (שמות כט) והלבשתם שבשעה שהיה משה עובד אהרן היה לבוש בגדי כהונה ועבודה דמשה גזירת הכתוב הוא ובגדי כהונה לא מצינו בו ומסתמא אין הדבר כשר שהיה עובד בבגדיו של חול שיוצא בהן לשוק: לאחר שנים עשר חדש. הולך טעם יין נסך ומותרים בלא עירוי מים אבל תוך י''ב חדש צריך עירוי שלשה ימים מעת לעת: בחלוק לבן. של פשתן עשוי לשם כך: רב כהנא מתני. כי האי לישנא: בחלוק לבן שאין בו אימרא. שפה מתרגמינן אימרא (שם כח) כלומר תחוב היה מחוט אחד כל החלוק ולא כבגדים שלנו שבתי הידים מדובקין בבגד הגוף בתפירה כדי שלא יחשדוהו שמא באותה שפה הוציא מעות הקודש משום שנאמר (במדבר לב) והייתם נקיים מה' ומישראל:




תוספות




	כאילו קדוש. הקב''ה פירוש והא אמר לעיל שנקרא קדוש כלומר שהיושב בתענית נקרא קדוש ומשני לא קשיא: גומל נפשו. פירוש שגומל חסד לנפשו שאינו מתענה נקרא חסיד: אין תענית צבור בבבל אלא תשעה באב בלבד. פירוש שהיה להם הרבה גשמים: יחיד שקיבל עליו תענית אע''פ שאכל ושתה כל הלילה מתפלל תפלת תענית תימה אמאי נקט יחיד דצבור נמי דאמרינן במתני' (לעיל דף י.) דעושין שלשה תעניות ואוכלים משחשיכה וצ''ע: לן בתעניתו. פירוש שהתענה היום ובלילה לא אכל ולן בתעניתו אע''ג שהלינה היה מכח תענית שקיבל עליו אינו מתפלל תפלת תענית ובה''ג יש אוכל ומתפלל תפלת תענית ומפרש כמו הכא דבשחרית אומר תפלת תענית אע''פ שאכל כל הלילה ויש מתענה שאינו מתפלל כמו בערבית אע''פ שלא אכל ומפרש בהלכות גדולות דאין אומרין עננו בתפלת שחרית שמא נמצא שקרן בתפלתו דשמא לא יסיים התענית ולי נראה דלא נקרא שקרן כיון שהיה בדעתו להתענות אפילו אקרי אונס אחר כך ולא מצי לצער נפשיה לא גרע ממתענין לשעות וכן משמע מהא דתנן (לקמן דף יט.) ירדו להם גשמים קודם חצות אינן משלימין ומסתמא משמע שאמרו תפלת תענית מכל מקום אין זה ראיה גמורה דשמא לא אמרוה ומהא דלקמן (דף יב:) גבי רב הונא בריה דרב יהושע בריה דרב אידי. דיתיב בתעניתא מדאמרו ליה ליזוף מר וליפרע ואמר להו תענית חלום הוא אמאי לא אמר מפני שאמר תפלת תענית אין זה ראיה לדברי ה''ג דלא היה דעתו להתענות. מבעוד יום ולא קבל עליו וכתב הר''מ מי שלא קבל עליו מבעוד יום דאין אומר עננו אי לאו דתענית חלום הוא ונוהגים ששליח צבור אומרו בשחרית כדי להודיע לעולם ולהזכיר התענית אבל יחיד אינו אומר עד המנחה [ובטור אורח חיים (סי' תקסה) אומר שליח צבור אומר בכל פעם שאי אפשר שלא יתענו קצת מקהל עכ''ל]:




רבינו חננאל

א"כ מה ת"ל מאשר חטא על הנפש בנזיר שנטמא הכתוב מדבר ומפני שנטמא נקרא חוטא. ור"ל אמר המונע עצמו מן התענית הוא חסיד שנאמר גומל נפשו איש חסד. הגומל טוב לנפשו איש חסד:



א"ר ירמיה אין ת"ח רשאי לסגף עצמו בתענית מפני שממעט (עצמו) במלאכת שמים.



אמר רב הונא יחיד שקבל עליו תענית ב' ימים זה אחר זה אפילו אוכל ושותה כל הלילה כו'. הדין במי שקבל עליו יום אחד או ב' ימים תענית דינם אחד מיהו נוח להתלמד להבין פירושו בשני ימים מיום אחד. וכן פירושו. אדם שקבל עליו להתענות שני ושלישי והתענה יום ב' ובערב אכל ושתה למחר עוד ביום ג' מתענה ומתפלל תפלת תענית אע"פ שמתענה רוב יום ג' מפני שלא קבל עליו מיום ב' להתענות יום ג' ונמצא תעניתו ביום ג' תענית שעות דהא לא קיבל תענית מאתמול. ועל זה מדקדק רב יוסף מ"ט דרב הונא. מי אמרינן קסבר רב הונא מתענה לשעות.



והמתענה לשעות אינו מתפלל תפלת תענית. לפיכך אמר למחר אינו מתפלל תפלת תענית. או דלמא קסבר רב הונא אין מתענין לשעות ואינם תענית כלל. לפיכך אינו מתפלל תפלת תענית.



ואמר אביי לעולם קסבר רב הונא מתענין לשעות והמתענה לשעות מתפלל תפלת תענית. ושאני הכא דלא קביל עליה מעיקרא.



ועוד לא היה בדעתו להשלים תעניתו עד הערב. וקיי"ל כל תענית שלא שקעה עליו חמה לאו שמיה תענית לפיכך תמצא תענית שעות. ומסתברא דמי שנזדמן לו ולא אכל עד שעבר רוב היום וכיון שראה כך הסכים לצום ולהשלימו אותו יום בתענית זהו תענית שעות ומתפלל באותה שעה שהסכים להשלימו תענית שעות תפלת תענית עננו בשומע תפלה. ודווקא אחר שקבל עליו לעצמו שמתפלל תפלת תענית אבל מקודם לא:



ר"ע אקלע לגינזק בעו מיניה מתענין לשעות כו' ואסיקנא הלכתא המתענה לשעות מתפלל תפלת תענית וקנקנים (שלמים) [ישנים] ששימשו בהן עובדי כוכבים ביין שלהן לאחר שישפכו היין מהן אם ישארו ריקים י"ב חודש מותר לישראל להטיל בהן יין להשתמש בהן.





רבינו גרשום

כאילו קדוש שרוי בתוך מיעיו ולא יתענה ר"ל אמר יושב בתענית נקרא חסיד שנא' גומל נפשו איש חסד שפירש עצמו מליכל כמו ויגמל:



ממעט במלאכת שמים. שאינו יכול לעסוק בתורה:



יחיד שקיבל עליו תענית. כראוי מבעוד יום. לן בתענית. ה"ק אם לא קבל מבעוד יום אלא בצפרא קבל עליה להתענות חצי היום ובחצי היום קביל עליה עד לאורתא ולן בלילה בתעניתו ולא קבל עליה כלום והתענה אף למחר אין מתפלל תפלת תענית שכבר יצא בתפלת תענית דאתמול. ושאני הכא דלא קביל עליה מאורתא כלומר באותו יום שמתענה לשעות מתפלל תפלת תענית אבל הכא דלן בתעניתו עבדיה להאי תענית שני כתענית אריכא שהוא מאתמול שעדיין לא אכל וכיון שהתפלל אתמול תפלת תענית אין צריך להתפלל היום:



מתענין לשעות שמקבלין תענית ביום אע"ג דלא קביל עליה מאורתא:



קנקנים של עובדי כוכבים שנשתמש בהן יין. לאחר שנים עשר חודש. לאחר שנשתמשו בו עובדי כוכבים:





רמב"ן

עכשיו אני חוזר לפרש קצת דברים שצריכין לי ביאור מה שאמרו לעיל אין ת"צ בבבל אלא תשעה באב בלבד. וראיתי בפי' רש"י מפני שאין צריכין למטר כל כך אין גוזרין עליהם תענית בחומר זה. 
והנה לפי' הזה בשאר ארצות שבח"ל שהן צריכין למטר כא"י יש ת"צ. ועוד קשה דא"כ דוקא לגשמים אבל לשאר צרות שמתריעין עליהם למה לא יהיו נוהגין תענית בחומרות הללו וחטו תשעה באב תענית גשמים הוא וא"ת שאין סדר זה אלא לגשמים אבל לשאר צרות אין גוזרין ת"צ בחומרות אלו זו שיבוש יותר מן הראשונה דהא קתני להו באידך פרקין לשאר צרות לחומרא כדתנן סדר תעניות האלו האמור ברביע' ראשונה אבל צמחין ששנו מתריעין עליהן מיד וכולה מתני'דש"מ כחומרא דקתני באחרונות מה אלו יתרות שבאלו מתריעין אותה בשאר צרות מיד כדקתני ואזיל בסדרא דמתניתין וברייתא קתני הכא. שאר מיני פורענות לחומרא ור' יהודה נשיאה בשאר צעדים גזר תלת עשרה דתעניתא והיינו כסדרן דמתני' מדקאמר שלש עשרה וברייתא נמי דקתני כשאמרו שלש וכשאמרו שבע לא אמרו אלא לגשמים, אבל לשאר מיני פורעניות מתענין והולכין עד שיענו ליתני נמי לקולא דשאר צרות כשאמרו אסורין במלאכה כו' וכשאמרו אוכלין ושותין מבעוד יום לא אמרו אלא לגשמים אבל לשאר מיני פורעניות מותרין.
ומצאתי בירוש' [ה"ה] א"ר יוחנן כל תענית שב"ד גוזרין להפסיק עוברות ומניקות מתענות א"ר שמואל בר רב יצחק נראין דברים כשגזרו כבר שלא להפסיק אבל אם גזרו כבר מיד להפסיק עוברות ומיניקות מתענות בהן ותני כן עוברות ומניקות מתענות כדרכן בתשעה באב ובת"צ ובג' תעניו' הראשונות יבג' השניות אבל בשבע האחרונות אינן מתענות אעפ"כ אין מנהגין בתפנוקין אלא אוכלות ושותות כדי קיום הוולד, לא כשגזרו כבר שלא להפסיק אתא רבי בר זבדא ר' יצחק בר שילה בשם רבי יוחנן ואפי' גזרו מיד להפסיק אין עוברות ומניקות מתענות בהן הנה זו הסוגיא כולה בפשיטות היא אומרת שב"ד גוזרין לפעמים במקצת התענית להפסיק בראשונות מבעוד יום ובגשמים ודאי לא עבדי אלא כדתנן בסדר תעניות אלא בשאר צרות משכחת לה דכל היכא דתנן מתריעין מיד מפסיקין בהן ונוהגין בחומר שבאחרונות של גשמים.
והראב"ד ז"ל כתב דהא.דאמר שמואל אין ת"צ בבבל אלא תשעה באב בלבד יש מפרשים משום דבבבל טובעני נינהו ולאו מילתא היא אטו תשעה באב משום גשמים הוא על צרה אחרת היא והלא על כל צרה אחרת מתענין וא"כ מ"ש בבל מא"י אלא אין שום ת"צ בבבל שיאסרו במלאכה מפני שהם עניים ולא ברחיצה וסיכה מפני שאין האויר בריא וכן נעילת הסנדל כל אלו דברי הרב ז"ל. 
והנה לפי דבריו נמי אין הענין נוהג אלא בבבל שיש להם העוני הזה והחולשה הזאת ועוד בתשמיש המטה לדבריו אסורין הם, ושמא יש לדחוק בדבריו ולומר שלא רצו להטריח על הצבור בשאר ארצות לפי שיש מקומות שהם עניים וחלושים ומקומות שיש בהם צנה יתירה וצריכין לנעילת מנעל וסנדל וכיון שבטלי קצת הדברים מהם בטל דין ת"צ והשוו כל המקומות בכך חוץ מא"י ומ"מ דברים חלושים הם ואין בהם טעם וריח.
אלא הטעם הנכון מפני ששנינו ב"ד גוזרין על הצבור ואין בח"ל ב"ד שהדיוטות הם ואין כח בגזרתם להשוות תענית שלהם לתענית של תורה שהוא יה"כ ותשעה באב שהוה גזרת נביאים. 
וראיתי בירושלמי כתיב יצא חתן מחדרו זה נשיא וכלה מחופתה זה אב ב"ד ר' חלבו אמר לר' יודן נשיא פוק עמן בצערן עביד א"ר יוסי הדא אמורה אילין תענין דאנן עבדין לית אינון תענין למה דצית נשיא עמן וגם זה מן הטעם המבטל דין ת"צ בבבל וכל ת"ל לפי שאין שם נשיא ולא אב ב"ד שמתענין עמהם ולובשים חלוקן של ישראל והן שגוזרין התענית על הצבור והצבור מקבלים עליהם דעתם וגזרותיהם וכדאמרינן נמי לקמן דבי נשיאה גזר תעניתא ולא אודעי לר' יוחנן ולר"ש בן לקיש לצפרא אודיענהו א"ל ר"ל לר' יוחנן הא לא קבלינן א"ל אנן בתרייהו גרירנן הילכך כיון דקבלה נמי לא צריכא הו"ל ת"צ אבל בח"ל שאין נגררין אחר נשיא וכל א' וא' צריך קבלה בפ"ע כתענית יחיד הוא וזהו טעם נכון וברור ומה שאמרו אין ת"צ בבבל כלומר אין תענית בח"ל שכן חכמים מזכירין בתלמוד ח"ל בשם בבל כמ"ש אין דנין דיני קנסות בבבל מפני שאין סמיכה אלא בארץ והוא הלשון והטעם לת"צ כמו שפי' כנ"ל ומן הטעם הזה נלמוד שלא אמרו בקולא זו אלא שלא יאסרו במלאכה ובענינין הללו אבל לענין תפלות מתפללין כ"ד בח"ל ומתריעין ויש להם נעילה כמ"ש למעלה דלענין אפושי רחמי לא גרעי ומצאתי להר"מ במז"ל שהוא סבור שאין מפסיקין בתענית ואין נוהגין בחומרות אילו אלא על הגשמים אבל מודה שמתפללין בהם כ"ד ומתריעין ומתפללין בכל מקום, ואין זה נכון:





ריטב"א

גרש״י ז״ל יחיד שקבל תעני׳‎ עליו אפי׳‎ אכל ושתה כל הליל׳‎ למחר מתפלל תפלת תענית לן בתעניתו והא קמ״ל דתפלת תענית היינו עננו לאו בענוי תליא מלתא אלא בקבלה תליא מלתא שהרי היום הראשון שקבלו עליו אע״פ שלמחר היה שבע מפני שאכל ושתה כל הלילה הרי הוא מתפלל תפלת תענית וכן דעת הרב בעל המאור ז״ל אבל רבינו אלפסי ז״ל סובר שאף בתפלת ערבית אומר עננו וראיותיו כתובות לפניו והדין עמו ושם נפרש טעם הדבר בש״ס והראיה שמביאי׳‎ מכאן לסברא דרש״י ז״ל אינה ראיה לפי גרסת הספרים שלנו והיא גר״ח ז״ל דגרסי הכי יחיד שקבל עליו תענית שני ימים בזה אח״ז ולמחר מתפלל תפלת תענית פי׳‎ למחר ביום ב׳‎ שקבל עליו ג״כ מתפלל תפלת תענית ואע״פ שלא קבלו אלא במנחה שקודם יום ראשון ההיא קבלה מהניא לב׳‎ ימים שקבל בפירש מכיון שהיו רצופים וכיומ׳‎ אריכתא דמי ואף על פי שאכל ושתה בין שניהם אין האכיל׳‎ מספקת בקבלה דהא תלמוד דין תענית היינו בלילי שבת לילו ויומו ועד שלא נגמ׳‎ הראשון מיד חל הב׳‎ ולפיכך אפילו למאן דסבר שהטרוד להתענות ימים רבים מפוזרים צריך קבלה בכל א׳‎ מהם בתפלת המנח׳‎ כל שהם רצופי׳‎ בקבלה א׳‎ סגי להו לכלם שיקבלם בכלל במנח׳‎ בתפל׳‎ הסמוכה להם והיינו רבותא דרישא דקתני למחר מתפלל תפלת תענית אע״פ שהפסיק באכילה ושתיה ואין צריך לומר שאומר תפלת תענית בליל כניס׳‎ השני שהיא קודם אכילה והיא סמוכה לתענית יום ראשון אבל אם לן בתעניתו ביום הב׳‎ שלא קבל עליו מתחלה אלא יום ראשון בלבד ולן בשני בתעניתו בלא שום קבלה אפי׳‎ למחר שהוא מעונה הרבה אינו מתפלל תפלת תענית וכ״ש בלילו סד״א כיון שלן בתעניתו ולא הפסיק בנתים כלום להוי כיומא אריכתא ויתפלל בו תפלת תעני׳‎ קמ״ל ובש״ס איבעיא לן אם מתענין לשעות ואם לאו והמתענה לשעות אם מתפלל תפלת תענית ואסיקנא שמתעני׳‎ לשעות ותמיהא מילתא אם מתענין לשעו׳‎ ומי המונע שלא יתענה כמו שירצה וא״ת דקא מיבעיא לן אם היא תעני׳‎ לענין תפלת תענית והא בתר דאמרינן מתענין לשעות איצטריכינן למימר אם הוא מתפלל תפלת׳‎ תענית וא״ת דקא מיבעיא לן המקבל עליו להתענות לשעו׳‎ אם הוא חייב לקיים דברו מה טעם שלא יתחייב בו בכל שהוא והלא תענית נדר הוא כדבעי׳‎ למימר במכלתיה אם נדרו קודם לגזרתנו ואמרי׳‎ נמי נדר להתענות ובנדרים אין הפרש בין לזמן מרובה בין לזמן מועט וכמה תשובות נאמרו בזה והאמת בזה כמו שפי׳‎ רבי׳‎ הגדול ז״ל כי ששאלו אם מתעני׳‎ לשעות היינו אם חייב לעמוד בדברו שאע״פ שהתענית הוא נדר אינו מנדרי איסר שהרי לא אסר חפצא עליה ואילו כן פשט שהוא בידו לאסור מאכל ומשקה כל זמן שירצה ואפי׳‎ רגע ויש בו משום בלא יחל דברו תדע שאמרו לפנינו לענין מגלת תענית שכל שגזרתם קודמת לנדרו ידחה נדרו מפני גזרתם ואנן קיימא לן דנדרים חלי׳‎ על דבר מצוה כדבר הרשות ושנינו פותחי׳‎ לאדם בשבתות ובי״ט אלמא התר בעי ואין לפ׳‎ ידחה שישאל על נדרו ויתירו לו שאין זה במשמעו׳‎ הלשון ועוד שבירושלמי אמרו בפי׳‎ שאינו צריך התר חכם ואין לומר שחכמים עשו חזוק לדבריהם כשל תורה לעקור לא יחל דברו דקונם מפני לקיים גזרתם שהרי אין חכמים מתנים לעקור מן התורה אלא בשב ואל תעש׳‎ וכ״ש בכיוצא בזה שאין גזרתם מתבטלת מפני אחר שיתענה בו אלא ודאי שאין זה מנדרי איסר על דבר מצוה כדבר הרשות אלא מנדרי הקדש שאסר עצמו להתענות ולא אמר כלום עליו אלא קבל לעשות מצוה כלשון נדרי הקדש שהם חיוב גברא שכל המקבל עליו לעשות מצוה נדר גמר נדר לאלהי ישראל כדאיתא בפ״ק דנדרים וכדכת׳‎ וזה שאמרו לוה אדם תעניתו ופורעו כי נדר הוא וללישנא בתרא אמרי׳‎ לא יהא אלא נדר וכדבעי׳‎ לפרושי קמ׳‎ ובודאי שהנוד׳‎ להתענות כדי לסגף עצמו ולהכניעו לעבודת הש״י או להכניע לעבודת השם או לשוב בתשוב׳‎ וכיוצא בזה דבר מצוה הוא ובנודר לעשות מצוה אבל דינו בשבועה שאינה חלה לבעל מצוה ולפיכך אמרו שאם גזרתם קדמה לנדרו ידחה נדרו מפני גזרתם שהם עשאוהו י״ט גמור לענין זה שלא יחול עליו נדר זה וכיון שכן שוב אין בדבר אלא נדר של מצוה כשם שאין מצוה לידור להתענות בשבת ואע״פ שאמרו היושב בתענית בשבת קורעי׳‎ לו גזר דינו של ע׳‎ שנה ואין זה בתענית חלום שהרי סתם אמרוה ולא הביאוה ג״כ בפ״ק דשבת לענין תענית חלום ההיא טעם אחר הוא למי שהגיע עליו בשבת צרה דחוקה והוא רוצה לחזור בתשובה לפי שזמנו עובר וחושב שזכות שבת תרחם ועל ענין זה התיר׳‎ תענית בשבת שבין ר״ה לי״ה או לפי שהיה עושה ימיו כחגים רוצה לעשות תשובה קיימת לכבוש יצרו לענותו בזמן שכל בני אדם בעונג כי הוא רוא׳‎ שיצרו מתגב׳‎ עליו וצריך להכניעו בכך אבל לשאר דברי׳‎ אין לו להתענות ביום אחר ולפי׳‎ התנו אף בימים טובים של נדרים דבריהם שידחה נדרו מפני גזרתם אבל כשנדרו קודם לגזרתם והיה הנדר על יום חול חל עליו כנדר בדבר מצוה ולפיכך תדחה גזרתם מפני נדרו שאין כוונתם לעקור נדרו לעשות חזוק לדבר הם מעתה מפני כן שאלו לענין תענית שעות אם יש בענוי זה דבר מצוה עד שיהא נדר לדבר מצוה אוי אינו חשוב ענוי למצוה אלא במקבל להתענות יום גמו׳‎ דשעות לא חשיבי והיתה התשובה שחל עליו נדר ומתענין לשעות והוצרכו עוד לשאול אם חשוב כדאי להתפלל בו תפל׳‎ תענית או אין תפל׳‎ תענית אלא בתענית יום גמור או אם הוא חשוב אף לתפלה כי אע״פ שאמר זעירי לן בתעניתו אינו מתפלל תפלת תענית היינו לפי שלא קבלו כלל כראוי שאף תענית יום שלם שהוא לאחר תענית גמור אינו כלום בלא קבלה וכל שכן בתענית שעות ומסקנא מתעני׳‎ לשעות:





המאירי

ולעולם תלמיד חכם אל ירבה בתענית יותר מדאי שאי אפשר לו לעשות כן אא"כ ממעט במלאכת שמים וכ"ש שדבר זה אסור למלמד בשכר ובתלמוד המערב שבספר זרעים דמאי פ"ז ה"ג העידו על אחד ממלמדי תנוקות שראהו אחד מן הגדולים שפניו רעים ושאלו בו וספרו לו עליו שהוא יושב כל היום בתעניות ואמר לו אסור לך אל ישכור אדם עצמו ביום ויעשה מלאכה בלילה ונסח דבריהם ר' יוחנן חזא חד ספרא אטימיוס אמרו ליה כל יומא יתיב בתעניתא אמר ליה אסור לך וכו':



תענית צבור האמור בכל מקום הוא נאמר על אותן תעניות שאין אוכלין ואין שותין בהן משחשיכה ושאסורים בנעילת הסנדל וכיוצא בזה כמו שיתבאר בתעניות אחרונות של גשמים ודין זה הוזכר בגמרא שאינו בבבל אלא ט' באב בלבד ואין צריך לומר ביום הכפרים אלא שיום הכפרים אינו נזכר בדין תענית צבור שדברי תורה ודברי קבלה הן וקם ליה בדרבה מיניה וזה שאין תענית צבור בבבל אלא ט' באב פי' גדולי הרבנים הטעם מפני שהוא טבעני ואין צריכים למטר וי"מ לדעת זה ששאר ארצות שבגולה שצריכות למטר נוהגים בתענית צבור אלא שאפשר שרבותינו לא הקפידו על הגולה וגררוה כלה אחר דין בבל שהיתה ראש לכל האומות בכל אותו זמן ולכל הגולה ומ"מ קשה לפרש שא"כ שאר צרות מיהא למה אין תענית צבור בבבל אלא שגדולי המחברים כתבו שאף בארץ ישראל אין תענית צבור אלא לגשמים ונראה שהוציאוה מזה שאלו היה תענית צבור לשאר צרות אף בבבל היה מקום לתענית צבור אלא שאינו אלא לגשמים ומתוך כך אין לו מקום בבבל הא לשאר צרות אף בארץ ישראל לא ונראה הטעם מפני שהגשמים הם חיי העולם הזה דרך כלל ושאר צרות אינן אלא בפרט ואע"פ שאמרו בימי ר' יהודה נשיאה הוה צערא גזר תליסר תעניתא משמע שכסדר משנתינו היו ושלש שניות וז' אחרונות לדין תענית צבור אינו כן אלא תליסר גזר דין תענית צבור לא גזר ואע"פ שמצינו לשאר צרות חומר יותר משל גשמים והוא שבגשמים אין גוזרים אלא י"ג ובשאר צרות עד שיענו התם שכבר יצא זמנה של רביעה ושאר צרות אין לומר כן וכן מה שמצינו בהן חומר במה שאמרו סדר תעניות האלו האמור ברביעה ראשונה הא צמחים ששנו מתריעים עליהם מיד ואע"פ ששנוי צמחים ממין מטר הוא אף לדין תענית צבור מ"מ שאר צרות הוזכרו שם לחומרא יתירא מן הגשמים אף באלו מפני שהגשמים אין שעתן עוברת כל כך ומנהיגים את הענין כסדר מדרגה אחר מדרגה אבל שאר צרות שהיזק שלהם תכוף מחמירין בהן מיד להתריע ולשאר דברים אלא שלקצת חכמי הדורות ראיתי שהקשו בה ממה שאמרו בתלמוד המערב בפרק זה כל תענית שבית דין גוזרים להפסיק ר"ל להפסיק אכילה מבעוד יום אין עוברות ומניקות מתענות בו א"ר שמואל נראים הדברים בשגזרו כבר שלא להפסיק ר"ל על אותו דבר בעצמו הא אם גזרו מיד להפסיק מתענות בו ודאי בגשמים אין גוזרים להפסיק עד שגזרו שלא להפסיק ואלמא בשאר צרות היא שנויה והרי שב"ד גוזרים תענית צבור אף לשאר צרות וכן סיימו שם ותני כן עוברות ומניקות מתענות בט' באב וביום הכפרים ובתענית צבור ובג' שניות אבל בז' אחרונות אין מתענות אלמא יש תענית צבור בזולת תעניות של מטר ומ"מ נראה לי לפרשו על צמחים ששנו שמתריעים מיד ושהוא ממין תענית של מטר לדין תענית צבור כמו שבארנו במשנה א' של פרק ג' ומתוך כך אפשר לישב פי' גדולי הרבנים במה שאין תענית צבור בבבל אלא ט' באב ומ"מ גדולי המפרשים כתבו הטעם מפני שלא רצו להטריחם באיסור מלאכה מפני שהיו עניים ולא ברחיצה וסיכה ונעילת הסנדל מתוך שהיה אוירם מעופש והחליים מצויים בהם הא לתשמיש המטה מיהא אסורים ומכיון שבטל בהם בטל בכל הגולה מפני שרוב מקומות שבה דומים לה ושכלם נגררים אחריה ולדעתם בארץ ישראל מיהא מתענים תענית צבור אף לשאר צרות וי"מ הטעם מפני שעקר תענית צבור הוא לגזרת ב"ד וכדקאמר ב"ד גוזרים ודאי פירושו מומחין וסמוכים ואין כיוצא באלו בחוצה לארץ הא בארץ ישראל אף לשאר צרות כן והוא שאמרו בתלמוד המערב יצא חתן מחדרו זה נשיא וכלה מחפתה זה אב ב"ד א"ר יוסי הדא אמרה אלין תענייתא דאנן עבדין לית אינון תענייתא למה דלית נשיא גבן כלומר לית אינון תענייתא שיהא עליהם חומר תענית צבור ומ"מ נראה שכל שהצבור נמלכים בכך גזירתם קיימת בכל דבר שהרי בקבלו עליהם תענית צבור בפרט אמרו שאף יחיד יכול לקבלו כמו שנבאר אלא שאין שום מנהיג יכול לגזרו ומ"מ לענין כ"ד ברכות והתרעה ונעילה ושופרות כתבו הגאונים שרשאים בכל מקום ובכל מיני צרות כמו שיתבאר בפרק ב':



כל מה שכתבנו במה שאין תענית צבור בחוצה לארץ פירושו בסתם או תענית הנגזר מפי מנהיגים אבל כל שמקבל עליו בפרט תענית צבור הן יחיד הן צבור אף בחוצה לארץ ואף בשאר מיני צרות מתענים כדין תענית צבור הואיל ובהדיא קבלו עליהם כן:



תענית זה שאוכלים מבעוד יום פירשו הגאונים שאע"פ שפסק מלאכול חוזר ואוכל עד שיעריב השמש אפילו גמר בדעתו בשעת הפסק אכילה שלא לחזור ולאכל שהוא כאלו קבלו מאותה שעה שאין אומרים כיון דקבליה איתסר עליה אלא שקבלו בברכה או במעשה הנעשה לקדושת היום ומביאים ראיה מתלמוד המערב מר' יהודה בן בתירא שהלך בנציבים בערב יום הכפורים ובא ראש הכנסת לזמנו ואמר לו כבר אכלית ופסקית ואעפ"כ אכל עמו ונסח דבריהם ר' יהודה וכו' אזל בנציבים ערובא דצומא רבא אתא ריש כנישתא לזמוניה אמר ליה כבר אכלית ופסקית אמר ליה אשגח עלי דלא לימרו ההוא צורבא מרבנן לא אשגח עליה אזיל עמיה ואכל אכל עגול חד פתית ומכל תבשיל חד פס אמר ליה ולאו כדין אמרת אכלית ופסקית אמר ליה הדין הוא דשמא נפשא דהיא נפישא ומ"מ הרבה מפרשים חולקים לומר שאם גמר בדעתו שלא לאכל אח"כ נאסר לו לאכל ומפרשים זו שבתלמוד המערב בשלא גמר בדעתו על כך וכן היא שטת גדולי המחברים ומ"מ אם גמר כן בדעתו בטעות והוא שהיה סבור שהעריב שמשו וחזר ונתגלה חוזר ואוכל לדברי הכל שקבלה בטעות אינה קבלה:



שאר תעניות שאדם אוכל בהן משחשיכה יתבאר למטה שהוא אוכל ושותה עד שיעלה עמוד השחר אע"פ שכבר סלק שלחנו אם לא ישן אבל אם ישן שינה גמורה אינו חוזר ואוכל ונמצא הדבר תלוי בשינה וכן פסקו גדולי הפוסקים ומפני שהם פוסקים כלישנא בתרא וכן יש סעד לזה ממה שאמרו בפסחים ק"כ ב' אביי הוה יתיב קמיה דרבא בסעודתא אמר ליה רבה מינם קא ניים מר אמר ליה נמנומי קא מנמנימנא ותנן נתנמנמו יאכלו שאין הנמנום הפסק לעשות את החבורה כשתי חבורות הא שינה גמורה הוי הפסק ואע"פ שהם בתוך השלחן וכן בזו אע"פ שהתנמנם חוזר ואוכל ואם התנה שיאכל אפילו לאחר השינה פירשו בתלמוד המערב שהכל לפי תנאו יש מי שאומר שאם סלק השלחן אע"פ שלא ישן או ישן אע"פ שלא סלק אינו חוזר ואוכל מפני שהם פוסקים שני הלשונות לחומרא ויש אומרים בשני אלו שאוכל עד שיהיו שם שניהם ר"ל סלק וישן מפני שהם מפרשים דבשעלה עמוד השחר ודאי סלק וקאמר לא שנו דאף בסלק מותר אלא בשלא ישן והדעת מכרעת כשטה ראשונה ולדברי הכל משנאסר לאכל נאסר לשתות אפילו מים או שאר משקים אבל לטעום בלא בליעה עד רביעית מותר שעד כאן אדם שולט בלוגמיו שלא לבלוע ומ"מ יום הכפרים וט' באב אסורים אף בטעימה שהרי אף הושטת אצבע אסורה:



יחיד שקבל עליו תענית ב' ימים זה אחר זה כגון שהיה עומד ביום א' ובמנחת יום א' קבל עליו תענית יום ב' ויום ג' אע"פ ואכל ושתה לילה אמצעית ר"ל לילה שמחרתו יום ג' למחר ביום ג' מתפלל תפלת תענית אע"פ שאין קבלה ליום ג' זה מיום ב' שקבלת יום א' מועילה אף ליום ג' ואע"פ שיש בו הפסק אכילה הואיל וקבלת יום א' היתה כדינה לשני ולמחרתו שהוא רצוף לו מתענה ומשלים אותן הימים ואין הפסק אכילה מאבד את התענית שהרי לא הכניס הלילה בכלל התענית הא אם התנה והכניס הלילה בכלל התענית אבד תעניתו ומשלים ב' ימים אחרים ואין מתפלל תפלת תענית אבל אם לא קבל עליו תענית אלא ליום א' והתענה באותו יום שקבל ולן בתענית ולא אכל כל הלילה ומחרתו אינו מתפלל תפלת תענית למחר הואיל ולא התענה אלא מצד המלכתו ואין אומרים על שני הימים שתענית אחד הוא כדי שיתפלל תפלת תענית מפני שתענית זה של יום ב' אין בו קבלה ואפילו קבלה משחשיכה שאין קבלה אלא מבעוד יום כמו שיתבאר:



ממה שכתבנו אתה למד במי שנדר להתענות יום אחד והתחיל להתענות ושכח ואכל שאבד את תעניתו וצריך להשלימו ליום אחר בד"א בשנדר יום סתם אבל נדר ואמר יום זה בפרט מתענה ומשלים ומתפלל תפלת תענית וכן היא שנויה בתלמוד המערב והוא שאמרו שם נדר להתענות ושכח ואכל אבד את תעניתו ר' בא בשם רבנין והוא שאמר יום סתם אבל אמר יום זה מתענה ומשלים וכן הדין אם אמר שני ימים סתם ואכל ביום ב' שאבד את תעניתו כמו שכתבנו וכן אם אכל בלילה והתנה להכניס הלילה בכלל התענית ואכל בלילה שאבד את תעניתו כמו שכתבנו שאם אמר בכל אלו ב' ימים אלו שמשלימם ומתפלל תפלת תענית וכן נראה לי בנדר יום אחד או ב' ימים שבחדש זה בסתם והגיע לסוף החדש ב' ימים והתחיל להתענות בהם ושכח ואכל שמתענה בהם ומשלים שהרי אין עוד תשלומים בחדש זה ונמצא כיום זה או כימים אלו בפרט:



מה שפרשנו בשמועה זו ר"ל יחיד שקבל עליו תענית ובלן בתעניתו היא שטת גדולי הפוסקים והיא הנכונה וא"ת והאיך שאלו מאי קסבר אי קסבר תענית שעות לא הוי תענית וכו' ומאי תענית שעות איכא הכא והרי התענה כל מחרתו מ"מ הוא בא להתפלל עננו אף בשחרית של יום ב' מצד תענית הלילה אע"פ שאינו גומר בדעתו להתענות כל היום מצד תענית שעות ואח"כ נמלך והתענה עד הערב ובא לאמרו מדין תענית גמור ומ"מ גדולי הרבנים מפרשים יחיד שקבל עליו תענית ר"ל למחרתו אע"פ שאכל ושתה כל הלילה למחר מתפלל תפלת תענית שאע"פ שהלילה והיום יום אחד אין אכילת הלילה מעכבת אבל אם התענה ביום קבלתו ונמלך ולן בתעניתו ולמחר הוא סבור להתפלל עננו בשחרית מצד תענית הלילה אינו כלום והוא הדין אם התענה מצד המלכתו כל היום שאינו אומרו בערב הואיל ולא קבלו וא"ת רישא מיהא מאי קמ"ל וכי עד עכשו לא היינו יודעים שכל שאין בו תענית צבור אוכל משחשיכה מ"מ בא ללמד שאפילו אחר אכילתו עד סוף הלילה אומרו על השבע ובכרס מלאה בשחרית וכ"ש במנחה שכבר הרגיש בתעניתו וכל זה למה שהיו נוהגין מדין הלכה להתפלל עננו בשחרית אבל עכשו תקנו הגאונים שלא לאמרו בשחרית אלא ש"צ כמו שיתבאר:



תענית שעות הרי הוא תענית גמור ומתפללים בו תפלת תענית אע"פ שלא קבלו מאתמול הואיל וקבלו קודם שיחול התענית וכיצד הוא תענית שעות הרי שעמד בשחרית ולא היה בדעתו להתענות כלל ונטרד בעסקיו עד שעברה שעת סעודתו כגון שהיה רגיל לסעוד בד' שעות ועברו לו ה' ונמלך בעצמו להשלים היום בתענית ואמר הריני בתענית מחצות ולמעלה והתענה ולא טעם כלל שהרי נמצא עכשו שקבל תעניתו קודם שיחול שהרי לא חל עד תחלת שעה ז' וקבלו בשעה ו' הרי זה תענית ולערב מתפלל תפלת תענית והוא שאמרו הא דאמרת מתענים לשעות והוא דלא טעים מידי וכן אם אמר מאתמל הריני בתענית למחר עד חצי היום ולמחר הגיע חצי היום ונמלך להשלימו או שהטרידוהו עסקיו והשלים את יומו בתענית הואיל וכל היום עמד בתענית אע"פ שלא היתה בו קבלה אלא לקצת היום לערב מתפלל תפלת תענית הא אם טעם כלום באותו היום אין כאן תענית כלל ועל זו אמרו כל תענית שלא שקעה עליו חמה אינו כלום ומה שאמרו באנשי משמר שהיו מתענים ולא משלימים שמתוך טורח עבודתם לא היו יכולים להשלים בזו לא לתענית גמור היו מכוונים אלא לצעורי נפשיהו ר"ל להכנעת יצרם ולא לשם קביעות תענית להתפלל בו תפלת תענית וכן מה שאמר ר' אלעזר בר' צדוק אני מבני בניו של סנואה ופעם אחת חל ט' באב בשבת ונדחה עד למחר והתענינו בו ולא השלמנוהו מפני שי"ט שלנו היה לא לכונת תענית אלא לצער את עצמם ואם והרי ר' צדוק בשעת חורבן היה וא"כ ר' אלעזר בנו אחר חורבן והרי בטלה מגלת תענית שמא עדין לא בטלוה או שמא אותם הדורות של כהנים הסמוכים לחורבן קבלו עליהם ימים טובים שלהם כשל תורה וכן מה שאמרו בר' יוחנן שהיה אומר אהא בתענית עד שאבא לביתי לא לכונת תענית אלא לשמוטי נפשיה מבי נשיאה כלומר שהיו מסרבין בו לאכול עמהם ונשמט מהם בכעין נדר שלא יהיו מסרבים בו על כך ומ"מ למדנו מדברים אלו במי שאי אפשר לו להתענות שראוי לו לצער את עצמו לשעות כמה שאפשר לו וכן הדבר נאה:



מגדולי המחברים כתבו שאם אכל בבוקר מעט הואיל ומעביר זמן עקר סעודתו וקבל תענית על שאר היום שתענית הוא ומתפלל תפלת תענית ואין אלו אלא דברים של תמה ושמא הם סוברים ששני הלשונות של רב חסדא חולקים זה עם זה ופסקו כלשון אחרון ולא בא למעט אכילה אלא בחלק אחרון שביום וזהו שלא שקעה עליו חמה והדברים מתמיהים אלא שכבר מיחו בהם גדולי המגיהים וי"מ לדבריהם שהלשון האחרון לענין נדר נאמר שאם נדר להתענות למחר אע"פ שתענית שעות תענית אין נדרו מקויים אלא כששקעה עליו חמה שאין שם ענוי מונח אלא בתענית של כל היום אבל לענין תענית אע"פ שאכל יכול להתפלל תפלת תענית ולשון ראשון שהוא לענין תענית לומר שאינו מתפלל עננו אינה הלכה והדברים זרים וכן מה שכתבנו בקבלו עד חצי היום שצריך לקבלו מאתמול הוא מפני שאין תענית בתחלת היום אלא בקבלה מאתמול ומ"מ יש אומרים שדיו בקבלה סמוך לשעות התענית ויגיד עליו רעו ר"ל בתענית שמחצות ולמעלה שלא נאמר קבלה מאתמול אלא בתענית שלם הא בתענית שעות כל שקבלתו קודם שיחולו שעות התענית דיו ואף לדעת ראשון מ"מ אם אמר בתורת נדר או כעין נדר הרי בתענית עד שאבא לביתי או עד שאשנה פרק אחד או הלכה אחת חייב לקיים דבריו ומותר לו לאכל אחר שקיים דבריו ואין מתפלל בו תפלת תענית:



קנקנים של גוים אפילו הם של חרס לאחר י"ב חדש מותרים מתורת ישנן בלא הכשר שעל ידי אדם והוא הדין שאף בתוך י"ב מותרים במלוי וערוי ובשאר מיני הכשר כמו שיתבאר במקומו ואם לא היה מכניס בהן לקיום דיו בשכשוך בעלמא אם היו של עץ אבל בשל חרס צריכות הכשר ויש אומרים שאף בשל חרס אין צריך בהם אלא שכשוך ואין למדין מגת ומחץ ומשפך שהצרכנום בנגוב אע"פ שאין מכניס בהן לקיום שאין הדין בהם כן אלא מתוך שמשתמשים בהם בימי הגתות שהיין חם ויש למדין מהן לומר שאף בכלי עץ כל שתחלת תשמישו ביד גוי צריך נגוב ובמקומו יתבאר בע"ה:





מהרש"א - חידושי הלכות

גמרא גומל נפשו איש חסד ועוכר שארו כו' לעולם קסבר רב הונא מתענין לשעות והמתענה כו' כצ"ל:


בפרש"י בד"ה כאילו קדוש כו' ולא אבוא בעיר של כו' רמיזא בעלמא הוא:


בד"ה בחלוק לבן כו' שלנו שבתי הידים כו' כצ"ל:


תוס' בד"ה כאילו קדוש הקב"ה פי' והא אמר לעיל שנקרא קדוש כו' עכ"ל השתא לפירושם פריך שפיר מר"א אדר"א דהכא אמר כאילו קדוש שרוי כו' ולעיל קאמר שנקרא קדוש אבל לפרש"י לא ידעינן לכוין מאי פריך מר"א אדר"א הקפר דהא ר"א סתמא קאמר נמי לעיל דאיקרי קדוש וצריך עיון [א]:





מהרש"א - חידושי אגדות

ע"ב בתוך  מעיו כו'. עיין פרש"י ותוס' ועי"ל ע"ש שאכילת סעודה הוא נקרא קדושה כמ"ש פ"ק דע"ז גבי טהרה מביאה לידי קדושה שצריך אדם לקדש עצמו באכילתו דכן כתיב באסורי מאכלות והתקדשתם והייתם קדושים כו' ע"ש באורך ומשני דודאי כן הוא בלא מצי צעורי נפשיה דיש לקדש עצמו באכילתו כמ"ש קדש עצמך במותר לך כמבואר שם אבל היכא דמצי לצעורי נפשיה טפי נקרא קדוש שלא יאכל כלל: 


נקרא  חסיד שנאמר גומל וגו'. עיין פרש"י ויש לקיים שניהם לפירושו שאינן סותרין גומל נפשו איש חסד היכא דמצי מצער נפשיה ועוכר שארו אכזרי היכא דלא מצי מצער נפשיה מיהו לפ"ז ה"ל לתלמודא למימר בדר"ל נקרא חסיד ונקרא עוכר שנאמר גומל נפשו איש חסד ועוכר שארו אכזרי ודו"ק:





רש"ש

רש"י ד"ה כאילו קדוש. מש"כ המהרש"א עליו (בתד"ה כאילו) א"א להולמו ע"ש:



גמרא במה שימש משה כל ז' ימי המלואים. בגבו"א הקשה אמאי לא שאלו נמי על יום השמיני ע"ש. ולפלא שלא הביא מדברי התוס' בע"ז שם ד"ה במה שכפי שכתבו שם מיושב היטב ע"ש:



רש"י ד"ה וה"ג מאי קסבר ר"ה. כגון זה שלא קבל תענית של לילה זה מאתמול כו'. נ"ל דר"ל דאילו בשעה שקבל עליו התענית של יום היה מתנה גם על הלילה שאחריו אין זה נקרא תענית שעות כיון שצרפה ליום הקודם בקבלה אחת ה"ל כיומא אריכתא:





הגהות יעב"ץ

רש"י ד"ה רב כהנא כו' כלומר "ארוג" היה כצ״ל:





בן יהוידע

לְעוֹלָם (יִרְאֶה) [יָמֹד] אָדָם עַצְמוֹ כְּאִלּוּ קָדוֹשׁ שָׁרוּי בְּתוֹךְ מֵעָיו, שֶׁנֶּאֱמַר: (הושע יא, ט) "בְּקִרְבְּךָ קָדוֹשׁ". נראה לי בס"ד לכן אותיות 'בֶּטֶן' במלואם יש בתוך בי"ת מספר 'קָדוֹשׁ' [410] ובתוך טי"ת מספר 'קָדוֹשׁ' ובתוך נו"ן מספר 'נָאֶה' [56] ולזה אמר 'בְּקִרְבְּךָ קָדוֹשׁ' בקרב שהוא הבטן שלך יש מספר קדוש כפול שנאה להיות לך קדוש כפול לגוף ולנפש.



הַאי בַּר בֵּי רַב דְּיָתִיב בְּתַעֲנִיתָא, כַּלְבָּא לֵיכוּל שֵׁירוּתֵיהּ. נראה לי בס"ד הטעם דנקיט 'כַּלְבָּא' דהעוסק בתורה נקרא בן להקב"ה דכתיב (תהלים ב, ז) 'אֲסַפְּרָה אֶל חֹק הֳ' אָמַר אֵלַי בְּנִי אַתָּה', ולכן זה שמתענה שבזה מבטל עסק התורה שבעבורו נקרא בן, לכן 'לֵיכוּל כַּלְבָּא שֵׁירוּתֵיהּ' כי כלב [52] הוא מספר בן [52].
או יובן אמרו רבותינו ז"ל (שבת קנה:) צדקה עשה הקב"ה שמשהה אכילתו במעיו, ולכן זה שהוא מתענה שלא כדת דעל ידי התענית יבא לידי עיצור ששוהה אכילתו במעיו, יבא כלבא ששוהה אכילתו במעיו וליכול שירותיה.
ועוד נראה לי בס"ד דידוע עסק התורה עושה תיקון ביצירה והתענית עושה תיקון בעשיה דוקא וכנזכר בדברי רבינו האר"י ז"ל וידוע דקליפת הכלבים היא בעשיה וכמו שאמר רבינו האר"י ז"ל בביאור פרקי שירה, כְּלָבִים אוֹמְרִים 'בֹּאוּ נִשְׁתַּחֲוֶה וְנִכְרָעָה נִבְרְכָה לִפְנֵי הֳ' עֹשֵׂנוּ' (תהלים צה, ו), שאין אומרים 'בוראינו' או 'יוצרינו' אלא 'עושינו', ולכן זה שהשליך עסק התורה שעושה תיקון ביצירה ובחר בתענית שהוא מתקן בעשיה דוקא יבא כַּלְבָּא שקליפתו בעולם העשיה וְלֵיכוּל שֵׁירוּתֵיהּ.



בַּמֶּה שִׁמֵּשׁ מֹשֶׁה כָּל שִׁבְעַת יְמֵי הַמִּלּוּאִים? לָא הֲוָה בְּיָדֵיהּ, אָזַל וְשָׁאִיל בֵּי מִדְרָשָׁא, אָמְרוּ לֵיהּ: בְּחָלוּק לָבָן. נראה לי בס"ד הטעם כי משה רבינו ע"ה היה בחינת הבל שהיה בסוד אור מקיף כמו שכתב רבינו האר"י ז"ל בשער הפסוקים פרשת בלק, ולכן לבש חלוק לבן בתכלית הליבון שרומז לאור מקיף בסוד לבונה זכה שהוא סוד אור מקיף וכן הוא סוד טלית לבנה שהוא סוד אור מקיף כנזכר בדרוש הציצית בספר הכונות.
והוסיף רב כהנא לבאר שלא היה לו אִימְרָא, ופירש רש"י שהיה מחוט אחד כל החלוק ולא היה בו חתיכות תפורות, וזה ירמוז לאור מקיף שאינו מתחלק ליו"ד ספירות כאור פנימי, וכמו שאמר רבינו ז"ל בשער הכונות בסוד י"א סמני הקטורת.





בניהו

אֵין תַּלְמִיד חָכָם רַשַּׁאי לֵישֵׁב בְּתַעֲנִית, מִפְּנֵי שֶׁמְּמַעֵט מִמְּלֶאכֶת שָׁמַיִם. נראה לי בס"ד הכונה על פי מה שאמר רבינו האר"י ז"ל כי בעסק התורה ממשיך האדם לנפשו שפע ומזון ממקום גבוה שהוא מן החכמה בסוד וְהַחָכְמָה תְּחַיֶּה בְעָלֶיהָ (קהלת ז, יב) כנזכר בזוהר בפרשת בשלח והם סוד מוחין דגדלות, אמנם ביום תעניתו נזון ממקום גרוע שהוא ממוחין דקטנות בלבד כנזכר בשער רוח הקודש דף יא עיין שם. וידוע דהנפש מכונית בשם שמים כמו שנאמר רז"ל (סנהדרין צא:) 'יִקְרָא אֶל הַשָּׁמַיִם מֵעָל' זו הנשמה 'וְאֶל הָאָרֶץ לָדִין עַמּוֹ' (תהלים נ, ד) זה הגוף, ולזה אמר שהוא ממעט במלאכת שמים רוצה לומר תיקון ומזון הנשמה שנקראת 'שמים'.
גם עוד קאי על עולמות העליונים גם כן כי כיון שממשיך לנפשו ימשך גם לעולמות העליונים שהם משורש נפשו ולמטה וזהו שאמר מְּמַעֵט מפני שמושך ממוחין דקטנות ולא ממוחין דגדלות.


רַב כַּהֲנָא מַתְנִי: בְּחָלוּק לָבָן שֶׁאֵין לוֹ אִימְרָא. פירש רש"י היה מחוט אחד כל החלוק ולא כבגדים שלנו שתם חתיכות ותפורים ביחד ועיין בסה"ק בֶּן יְהוֹיָדָע מה שכתבתי בס"ד טעם בדבר זה עיין שם.
ועוד נראה לי בס"ד טעם בזה דידוע מה שאמר הגאון השל"ה ז"ל דכל מצוה מן רמ"ח מצות יש בה כללות כל הרמ"ח והצדיק שכוחו רב אם יעשה מצוה כתקנה בשלימות יעשנה שלמה בפרצוף שלם שיש בו כל רמ"ח אברים וזה היה כוחן של אבותינו הקדושים דאמרו רז"ל (יומא כח:) קיים אברהם אבינו ע"ה כל המצות ואפילו ערובי תבשילין כי במצוה אחת מן ז' מצות קיים כל המצות ואפילו של דרבנן אך עמא דארעא כל אחד יעשה המצוה באבר אחד שהיא תלויה בו דוקא. ובזה מובן הטעם ששמש משה רבינו ע"ה בחלוק העשוי כל חלקים שלו בחוט אחד לרמוז שמצוה שעושה אף על פי שהיא מצוה אחת עושה בה פרצוף שלם שמקיים בה כל חלקים של רמ"ח איברים.
או יובן בס"ד קרוב לזה דכל מצוה ותיקון שעושין בני אדם אינם יכולים לעשות כל אחד ואחד דבר שלם אלא צריך להצטרף עמו עוד מעשים של אחרים וכן התפלה שהיא במקום עבודה אין היחיד יכול לעשות תיקון שלם בתפילה כמו שעושין הציבור שהם עשרה לפחות אבל משה רבינו ע"ה נפיש זכותיה דאף על פי שעושה המצוה ותפלה ביחיד עושה בה תיקון כמו מצוה ותפלה של רבים, ואמרו רז"ל מן המצות עושה חלוק של אור וכן מכל תפלה ולכן משה רבינו ע"ה בימי המלואים שמש בחלוק לבן שהוא ארוג מחוט אחד לרמוז שעבודה שעושה אינו נצרך להשלימה מחלוק אחרים ואינו צריך שיתחסר ויצטרף עמו כלום מזולתו וגם נבואתו היתה קול בקול ושניהם משלו.
ומה ששאלו שאלה זו למר עוקבא, שהוא היה נשיא ואב בית דין בבבל והיו כותבין לו חכמי ארץ למאן דזיו ליה כבר בתיה שלם שהיו רואין ניצוץ אור מאיר על ראשו מעין שהיה למשה רבינו ע"ה דנקרא בת בתיה ולכך בעת שהלך להנזר וראו האור שהיה על ראשו כדוגמת משה רבינו ע"ה שאלו אותו שאלה זו על משה רבינו ע"ה.





גליון הש"ס - רבי עקיבא איגר

גמ' הא דמצי לצעורי. עי' לקמן דף כב ע"ב תוד"ה ר' יוסי:


שם למחר הוא מתפלל תפלת תענית. מדברי רש"י שבת כד ע"א ד"ה ערבית נראה שלא היה לרש"י שם הגי' כאן תיבת למחר:





גבורת ארי

יחיד שקיבל עליו תענית אפילו אכל כו'. לן בתענית רש"י פירש לכולה מילתא דרב הונא בדלא קיבל עליו תענית אלא יום א' וקמ"ל ברישא דאע"ג דאכל כל הלילה אפ"ה למחר מתפלל תפלת תענית ובסיפא קמשמע לן בלן בתעניתו ליל מוצאי תענית אע"פ שהוא שחרית אינו מתפלל תפילת תענית. ור"ח והרי"ף גורסין יחיד שקיבל עליו תענית ב' ימים זה אחר זה כו' ופירוש שקיבל עליו ב' ימים רצופים במנחה של ערב יום ראשון למחר מתפלל תפלת תענית אע"פ שלא קיבל עליו תענית של יום שני זה במנחה של יום ראשון דכיון דקיבל עליו במנחה שקודם תענית של יום ראשון גם על יום שני סגי בהכי לן בתעניתו פירוש היכא שלא קיבל עליו תענית אלא יום ראשון בלבד ובלילה שלאחריו נמלך ולן בתעניתו למחר אינו מתפלל תפלת תענית ולגי' זו ניחא לי מה שהקשו התוס' אמאי נקט יחיד ציבור נמי אמרינן במתניתין דעושין שלש תעניות ואוכלין ושותין משחשיכה והניחו בצ"ע ולפי זה לא קשה מידי דבציבור לא מצינו שיהו מתענין שני ימים רצופים דתענית ציבור הוא שני וחמישי ושני כדתנן במתני' ועוד דתענית ציבור אין צריך קבלה כדפרי' לקמן מכל מקום על גירסא הב' הקשו המפרשים אמאי נקט לענין תפלת תענית למחר הא בערבית בליל כניסת תענית נמי מתפלל תפילת תענית כדאמרי' בפרק ב' ודחקו בזה הרבה ולי אפשר לומר דמשום הכי נקט למחר דסבירא ליה כמאן דאמר תפלת ערבית רשות בפרק ד' דברכות (דף כ"ו) ואע"ג דמכל מקום מצוה איכא כדפי' התוס' והמפרשים התם אפ"ה כיון דבעלילה כל דהו פטור ממנה כדאמרי' בירושלמי עלה למטה אין מטריחין אותו לירד וכמ"ש המפרשים משום הכי לא פסיקא ליה למחשב תפלת תענית דערבית אבל אין לומר דמשום הכי לא נקט רב הונא לתפלת תענית דערבית משום דס"ל כמאן דאמר בפ"ד דברכות דתפלת מנחה עד פלג ומכאן ואילך הוי זמן תפילת ערבית אע"פ שעדיין יום עד צאת הכוכבים ואמרינן התם דמפלג המנחה מתפלל של שבת בערב שבת ושל מוצאי שבת בשבת ואומר קידוש והבדלה על הכוס וכיון דאם התפלל ערבית מפלג המנחה ביום שלפני התענית אין מן הדין לומר תפלת תענית כיון שאינו עיצומו של יום תענית ולא דמי לקידוש והבדלה דשאני התם דעיקר מצותן בלילה ליל שבת וליל מוצאי שבת כדאמרינן בפרק ערבי פסחים מי שלא קידש בליל שבת מקדש והולך כל היום ומי שלא הבדיל במוצאי שבת מבדיל והולך אלמא עיקר מצוותן בלילה משום הכי מפלג המנחה ואילך נגרר אחר הלילה הבא לענין קידוש והבדלה אבל תפלת תענית עיקרו ביום שהוא מתענה ולא בלילה שקודם ליום שהרי אוכל ושותה כל הלילה אלא שהלילה נגררת אחר היום דכתיב ויהי ערב ויהי בוקר יום אחד אינו בדין שהלילה שאינה באה לדין תפלת תענית אלא על ידי גרירה של יום שהיא תגרר על ידה את פלג המנחה לתפלת תענית דהוה ליה גרירה דגרירה וכולי האי לא אמרינן כדאמרינן בריש פרק ז' דשבת (דף ע') גרירה אחת אמרינן גרירה דגרירה לא אמרי' ואפילו למאן דפליג התם ואמר שם גרירה אחת היא אפשר דמודה הכא דגרע טפי מהתם וכיון שכן לא פסיקא ליה לרב הונא בשמעתין למנקט לתפילת תענית דלילה דהא אם מתפלל ערבית קודם הלילה מפלג המנחה ואילך קודם הלילה אין מתפלל לתפלת תענית לגמרי ובפרק ב' דשבת דחשיב לערבית בתפלת תענית מיירי במתפלל ערבית בליל התענית ממש אי נמי יש לפרש דלמאן דאמר מתפלל תפלת ערבית ביום מפלג המנחה ואילך לא תיקנו לתפלת תענית ערבית כל עיקר אפילו במתפלל לערבית בלילה ממש הואיל ויכול להתפלל מפלג המנחה ואילך לא פלוג רבנן בין מתפלל בלילה למתפלל מפלג המנחה וההיא דפרק ב' דשבת דמתפלל ערבית תפלת תענית אתיא כמאן דאמר דתפלת המנחה עד הערב ולדידיה אי אפשר להתפלל ערבית עד הלילה ממש משום הכי מתפלל לתפלת תענית בלילה דאין כאן לעולם לענין תפילתערבית שאפשר לבא לידי גרירה דגרירה לגבי תפלת תענית:


אבל אי אפשר לומר כן דהא התם בפרק ד' דברכות אמרינן רב הונא ורבנן לא מצלי לתפלת ערבית עד לאורתא ולא מפלג המנחה אלמא סבירא להו דאין זמן ערבית עד הלילה ואפילו הכי נקט למחר מתפלל תפלת תענית אבל בלילה לא אלא ודאי תירוץ הראשון הוא עיקר:


עוד יש לומר דודאי כל זמן שמותר לו לאכול ולשתות בליל תענית אם מתפלל ערבית באותו שעה ודאי אינו מתפלל תפלת תענית והא דאמרינן בפ"ב דשבת דערבית מתפלל תפלת תענית היינו במתפלל מקריאת הגבר לראב"ש או בגמר וסילק לרבי לקמן דכיון דמאותה שעה חל עליו התענית שאסור לאכול ולשתות מכאן ואילך מתפלל תפילת תענית ולפי זה ליתא להאי סברא דפירשתי דלא פלוג רבנן אבל במתפלל ערבית בערב שעדיין מותר לאכול אין מתפלל וכיון דלא פסיקא לתפלת תענית בערבית משום הכי נקט רב הונא למחר ואע"פ שהרא"ש כתב שרש"י הביא תוספתא שאוכל ושותה כל הלילה ומתפלל תפלת תענית ויש שרוי בתענית ואין מתפלל תפלת תענית כאן בכניסתו כאן ביציאתו. אלמא אע"פ שעדיין מותר לאכול אפ"ה מתפלל תפלת תענית י"ל דההיא תוספתא לא מערבית מיירי אלא משל שחרית וקרי לה בכניסתו הואיל ואוכל ושותה כל הלילה ולא חל עליו התענית עד הבוקר שהוא זמן תפלת שחרית ואע"פ שהרא"ש מייתי לה מתפלת תענית דערבית מכל מקום יש לומר דהתוספתא לתפלת שחרית קרי לה בכניסתו וכדפירשתי ועוד לשון התוספתא שהביא רש"י אינו כן דבפרק ב' דשבת (דף כ"ד) כתב רש"י ובתשובת הגאונים מצאתי ברייתא שנו רבותינו פעמים שאדם שרוי בתענית ואינו מתפלל פעמים שאינו שרוי בתענית ומתפלל הא כיצד כאן בכניסתו כאן ביציאתו והשתא יש לומר דאתפלת שחרית קאי ומיירי בגמר וסלק או ישן דכבר חל עליו התענית וקרוי ליה אינו שרוי בתענית כיון דאכתי הוא שבע מאכילתו ובכרס מלאה הוא מתפלל ואע"פ שרש"י שם אינו מפרש כן אפ"ה אפשר לה כדפירשתי:


ואין להקשות אהא דפירשתי מהא דאמרינן התם ימים שאין בהם קרבן מוסף כגון שני וחמישי ושני של תענית ומעמדות מתפלל י"ח ואומר מעין המאורע בשומע תפילה פירוש תפלת תענית ואין בהם קידוש על הכוס ואין בהן הזכרה בברכת המזון והשתא אם איתא דהאי אומר מעין המאורע הוא בחל עליו התענית וכבר נאסר באכילה אם כן למה לי למיתני דאין בהם קידוש על הכוס דהיינו קודם הסעודה כדרך שמקדשין בשבת וי"ט פשיטא דלא דהא עדיין מותר לאכול ולא חל עליה התענית יש לומר ודאי לא צריך למיתני אלא איידי דתני רישא התם גבי ימים שיש בהם קרבן מוסף כגון ר"ח וחולו של מועד אין בהם קדושה על הכוס תני נמי הכי בסיפא ותדע דבלאו הכי למה ליה למתני בסיפא אין בהם קדושה פשיטא וכי מאי קדושה יש בהם אלא ודאי משום איידי נקט לה וברישא שפיר הוה אמינא דיש לקדש בימים שיש בהם קרבן מוסף שהן ימים מקודשים ואפילו אם תדחה להאי תדע בדוחק דתני אין בו קידוש משום דהא גופה קמשמע לן דאי היה שייך בהו קדושה היה מקדש אע"ג דאכתי לא חל עליו התענית שהרי אוכל ושותה אח"כ ואתא ללמוד ולגלות בזה הא דתניא ואומר מעין המאורע בשומע תפילה דהיינו תפילת תענית דשייך בהו פירוש בדעתיד לאכול אחר כך ואע"ג דלא חל התענית עדיין ומ"מ בלא האי תדע יש לומר דמשום איידי נקט לה וכמה שכתבתי:


מאי קסבר רב הונא ס"ל אין מתענין לשעות כו'. פי' רש"י דאין מקבלין תענית לשעות כגון זה שלא קיבל תענית של לילה זה מאתמול כדקתני לן בתעניתו דמשמע מאליו כשהחשיך ובא לסעוד ועמד ולא אכל כלומר שהיה בדעתו לאכול עד שעבר מקצת הלילה שעה אחת או שתי שעות ואח"כ נמלך ולן בתעניתו משמע מפירושו דמשום הכי קרא לתענית הלילה תענית שעות משום שבתחילת הלילה היה בדעתו לאכול ואח"כ נמלך ולן בתעניתו הא אילו קיבל עליו תענית לילה מאתמול הוה ליה תענית גמור דהכי נמי פי' לעיל לן בתעניתו שלן כל אותו הלילה לשם תענית עד הבוקר והרבה קשה לי לומר דתענית לילה בלא יומו יהיה נחשב לתענית גמור ואע"ג דיום בלא לילה הוי תענית אבל לילה בלא יום לא מצינו שיהיה תענית ואין זה אלא תענית שעות אבל איני יודע למה לא פירשו כפשוטו שלן בתענית היינו תענית שעות כיון דאין מתענה ביום עד הלילה אע"פ שמתענה כל הלילה לשם תענית אין זה אלא תענית שעות בעלמא ולא מיירי כלל מנמלך ואביי דחי לה והכי גירסת ספרים דידן שאני התם דאיכא שעות דלילה דלא קיבל עליו מעיקרא:


ונראה לי דטעות סופר הוא דמשמע שהיה דעתו לאכול ונמלך אחר כך וגמר הלילה בתעניתו. וליתא דלאביי לא תליא כלל בנמלך אלא מהאי טעמא דלא קיבל עליו לחוד אלא הכיגרסינן שאני התם דלא קיבל עליו מעיקרא וכן גורס הרא"ש. וכן נראה שהכי גירסת רש"י שפירש שאני התם היכא דהתענה מאתמול ובלילה לן בתעניתו דלא קיבלה עילויה שלא קיבל עליו תענית זה בפני עצמו מאתמול וכו'. מר עוקבא איקלע לגנזק בעו מיניה כו' הכי גירסת רש"י ולא גרסינן ר' עקיבא דהוא לא היה מסתפק בזה וקשה לי אי מר עוקבא גרסינן אמאי מספקא ליה הא דקנקנים של עובדי כוכבים ומשמע דס"ל שמא מותרין מיד הא משנה שלימה שנינו בפרק ב' דמסכת ע"א (דף כ"ש) דאסורין אלא ודאי ר' עקיבא גרסינן עוד הקשה רש"י דאי ר"ע הוי בלשון ברייתא הוי משתמע ביה מעשה בר' עקיבא לא קשה מידי דלקמן פ"ג (דף כ"ד) מביא כמה דברים מר' חנינא בן דוסא ולא קאמר לה בלשון ברייתא רבי חנינא בן דוסא הוה אזיל באורחא ר"ח בן דוסא הוה ליה עיזי וכו' ואע"ג שגם הוא היה תנא וגם התוס' בפ"ב דע"א דחו בה ואמרו דכהאי גוונא מצינו בהרבה מקומות שמזכיר מעשה בר' עקיבא במה שימש משה כל שבעת ימי המלואים וקשה לי אמאי קאמר שבעת הא בשמיני נמי שימש כדפרשינן בפרשה שמיני דתמיד הקריב משה בשמיני ולא הקריבו אהרן ובניו אלא מה שבא חובה לבו ביום בלבד





פתח עינים

ליכול כלבא שירותיה. שמעתי בשם הרב החסיד המקובל כמהר"ר בנימין הכהן זלה"ה אב"ד בקק"י ריגיי"ו. שפירש במ"ש בזהר הקדוש דכשישראל עושים רצונו של מקום אש שעל המזבח היה נראה כארי ואם אין עושים רצונו של מקום היה נראה ככלב וידוע ששלחנו של אדם הוא כמזבח והתענית כמו הקרבן שאש התענית ממעט חלבו ודמו והת"ה דיתיב בתעניתא הוי כאין עושה רצונו של מקום ושלחנו שהוא כמזבח והתענית שהוא כקרבן ליכול כלבא שירותיה כמו שנראה דמות כלב אם אינם עושים רצונו של מקום ולא נראה כארי ודוק הטב:


אין תענית צבור בבבל. כתבו תוספי הרא"ש ורבינו אבי העזרי פירוש לפי שאין שם נשיא דגזר כדאמרו בירושלמי. לקוטי מהר"א פליף כ"י ועמ"ש אני בעניי בספר הקטן ברכי יוסף א"ח סי' תקע"ה ע"ש:


תוס' ד"ה יחיד שקבל עליו וכו' תימה וכו' נ"ל מנחם די לונזאנו להכי נקט יחיד משום דבעי לומר מעשים משונים אכל כל הלילה ולן בתעניתו ואין דרך צבור בכך. לקוטי מהר"א פליף כ"י:


תוס' ד"ה לן בתענית. כל זה הדבור הגהה. ומ"ש ובטור ארח חיים וכו' זה מאחרון ונקבע בטעות לקוטי מהר"א פליף כ"י:


כמה שמש משה וכו' עמ"ש התוס' בע"ז דף ל"ד ועמ"ש הרב יפה מראה פ"ק דיומא ע"ש:

אין תענית צבור בבבל. עיין ליקוטי הרמב״ן דף ה׳ שהביא הר״ן וע״ש בארוכה:


מתענין לשעות. מרכבת המשנה ח״ב פ״א דתענית הי״ג:


רש״י נקרא חסיד. עיין יד אהרן א״ח סימן תקע״ד:


רש״י במה שימש משה כל ז' ימי המילואי׳. עיין ע״ז דף ל״ד ברש״י ובתוספות וביפה מראה יומא פ״ק סימן ב'. ועיין חגיגה וי"ו ד״ה מאי נ״מ ובמ״ש מהרש״א ומ״ש שם ושוב ראיתי בשופרא דיעקב שהרב לימודי ה׳ האריך ע״ש:


תוס׳ ד״ה כאלו קדוש עיין במהרש״א וכל המעיינים נתחבטו בדבריו ונ״ל דס״ל להרב מהרש״א שהקושיא בע״כ לרש״י לאו היינו דר״א סתמא אדר״א סתמא שהרי רש״י כתב הא דלא מצי מצער נפשיה נקרא חוטא ולמה כתב רש״י חוטא ומנליה דאקרי חוטא והלא לא אקרי חוטא אלא לר״א הקפר וכבר תירץ זה ר״א דההיא בנזיר טמא ובע״כ צ״ל דס״ל לרש״י דהקושיא היא מר״א הקפר אדר"א וס״ל לרש״י דלעיל כי פריך ולר"א הא נקרא חוטא הקישיא לאו מקרא אלא מר״א הקפר דאמר נקרא חוטא הוא דקשי׳ ליה ותירץ ההיא דסאב נפשיה כלומר דר״א הקפר לא אמר דנקרא חוטא אלא בנזיר טמא אבל בנזיר טהור לא ומדמי תעניות לנזיר טהור. ועיין בנדרים ובנזיר ובסוטה שציינתי לעיל נמצא לפ״ז דבתעניות מועט דומה לנזיר טהור ובתענות מרובים דומה לנזיר טמא ונקרא חוטא ומעתה מקשי על האי תירוצא דר״א הקפר בנזיר טמא מיירי לפי שמצער טובא שהרי ר"א אמר לעולם יראה כאלו קדוש שרוי בתוך מעיו ומשמע שאסור להכחישן כלל ואפי׳ בנזיר טהור אמר ר״א הקפר שנקרא חוטא וודאי מאידך דר״א לא מצי להקשות לפי שיש לפרש מה שאמר ר״א היושב בתענית נקרא קדוש היינו שהוא נקרא קדוש ולפיכך אסור להתענות לגופו קדוש. ואפשר נמי דר״א לאו אדשמואל קאי שאמר היושב בתענית נקרא קדוש אלא אמר סתם נקרא קדוש ויש לפרש דהאדם נקרא קדוש ולפיכך אסור להתענות ואינו חולק על שמואל וא״כ הקושיא רק על התרצן ומשני הא דמצי לצער נפשיה וא״כ לפי האמת יש לפרש דמה שאמר ר״א נקרא קדוש לאו איושב בתעני׳ קאמר אלא על הגוף שנקרא קדוש ונ״מ דאי לא מצי לצער נפשיה אסר להתענות כנ״ל מפני חומר הנושא דלא לשווייהו ח״ו למאור ענינו מהרש״א כטועה ועיין בשנות חיים ר״ט. אמרי שפר למהראנ״ח אהבת עולם מהרי״ט קמ״ז:


תוס׳ ד״ה גומל נפשו. אזני יהושע פ׳ נשא. יד אהרן א״ח סימן תקע״א שנות חיים ר״ט מהרי״ט קמ״ז:


תוס׳ ד״ה יחיד שקיבל והקשה בהליכות אלי דף ע״ב לימא דלהכי קאמר יחיד אע״פ שקיבל עליו תעני' אבל בצבו' אין חידוש דלא צריכי לקבל תעניות וא"ל דס״ל דצבור בבבל בעי נמי קבלה וא״כ מאי ארי׳ יחיד דהא בסמוך משמע דס"ל דצבור לא בעי קבלה דהא כתבו בסמוך דאמר ענינו בקול רם כדי להודיע לצבור ואי ס״ד דבעי קבלה מאי צריך להודיע ולדעתי הקלושה אין זו ראי׳ די"ל דמיירי בתעניתים הקבועים והטעם דשמא שכח אחד ואפילו אם תענית שגוזרין על הצבור צריך לקבל הני ד׳ תעניתים הקבועים א״צ לקבל ואם נימא דהתוס' ס״ל כהרמב״ן דבתענית צבור בבבל צריכין קבלה אע״ג דהראי' שהביא מהך דאוכלין ושותין משחשכה אע״ג דהתנא בא״י הוי קאי דלא צריך לקבלה מ״מ וודאי משמע דאף בח"ל מקום דצריכים קבלה לא גרע מא״אי לענין זה דמותרין אף הצבור לאכול משחשכה:

